CELEX: 62018CN0676
Language: mt
Date: 2018-10-30 00:00:00
Title: Kawża C-676/18: Rikors ippreżentat fit-30 ta’ Ottubru 2018 – Il-Kummissjoni Ewropea vs Ir-Renju tal-Belġju

14.1.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 16/30
            
         
      Rikors ippreżentat fit-30 ta’ Ottubru 2018 – Il-Kummissjoni Ewropea vs Ir-Renju tal-Belġju
      (Kawża C-676/18)
      (2019/C 16/38)
      Lingwa tal-kawża: il-Franċiż
      
         Partijiet
      
      
         Rikorrenti: Il-Kummissjoni Ewropea (rappreżentanti: M. Condou-Durande, C. Cattabriga, G. von Rintelen, aġenti)
      
         Konvenut: Ir-Renju tal-Belġju
      
         Talbiet
      
      Ir-rikorrenti titlob li l-Qorti tal-Ġustizzja jogħġobha:
      
                  —
               
               
                  tikkonstata li billi ma adottax, sa mhux iktar tard mit-30 ta’ Settembru 2016, il-liġijiet, ir-regolamenti u d-dispożizzjonijiet amministrattivi kollha sabiex jikkonforma ruħu mad-Direttiva 2014/36/UE tal-Parlament Ewropew u tal-Kunsill tas-26 ta’ Frar 2014 (1), jew, fi kwalunkwe każ, billi ma kkomunikax dawn id-dispożizzjonijiet lill-Kummissjoni, ir-Renju tal-Belġju naqas milli jwettaq l-obbligi imposti fuqu skont l-Atikolu 28(1) tal-imsemmija direttiva;
               
            
                  —
               
               
                  timponi fuq ir-Renju tal-Belġju, konformement mal-Artikolu 260(3) TFUE, il-pagament ta’ penalità fl-ammont ta’ EUR 49 906,50 għal kuljum b’effett mid-data tal-għoti tas-sentenza f’din il-kawża għal nuqqas ta’ twettiq tal-obbligu ta’ notifika tal-miżuri ta’ traspożizzjoni tad-Direttiva 2014/36/UE li għandu jsir f’kont li jiġi indikat mill-Kummissjoni;
               
            
                  —
               
               
                  tikkundanna lir-Renju tal-Belġju għall-ispejjeż.
               
            
         Motivi u argumenti prinċipali
      
      L-Istati Membri kienu marbuta, skont l-Artikolu 28(1) tad-Direttiva 2014/36/UE, jieħdu l-miżuri nazzjonali meħtieġa sabiex jittrasponu l-obbligi ta’ din id-direttiva sa mhux iktar tard mit-30 ta’ Settembru 2016. Fl-assenza ta’ notifika tal-miżuri kollha ta’ traspożizzjoni tad-Direttiva mill-Belġju, il-Kummissjoni ddeċidiet li tadixxi lil-Qorti tal-Ġustizzja.
      Fir-rikors tagħha, il-Kummissjoni tipproponi li jiġi impost fuq il-Belġju pagament ta’ penalità ta’ kuljum ta’ EUR 49 906,50. L-ammont tal-pagament ta’ penalità ġie kkalkolat billi ttieħdu inkunsiderazzjoni l-gravità, it-tul tal-ksur u kif ukoll l-effett dissważiv fid-dawl tal-kapaċità ta’ ħlas ta’ dan l-Istat Membru.
      
         (1)  Direttiva 2014/36/UE tal-Parlament Ewropew u tal-Kunsill tas-26 ta’ Frar 2014 dwar il-kondizzjonijiet għad-dħul u s-soġġorn ta’ ċittadini ta’ pajjiżi terzi għall-fini ta’ impjieg bħala ħaddiema staġonali (ĠU 2014 L 94, p. 375).